ລີເບຍເລື່ອນການເລືອກຕັ້ງ ສະພາແຫ່ງຊາດ ໄປໃສ່ເດືອນໜ້າ 
ລີເບຍເລື່ອນການເລືອກຕັ້ງ ສະພາແຫ່ງຊາດ ໄປໃສ່ເດືອນໜ້າ ເພື່ອໃຫ້ມີ​ເວລາກຽມຕົວ ຫລາຍຂຶ້ນ.
ລີເບຍໄດ້ເລື່ອນການເລືອກຕັ້ງທີ່ເປັນຂີດໝາຍສໍາຄັນ ໄປໃສ່ເດືອນໜ້າ ເພື່ອໃຫ້ປະເທດ ຊາດມີເວລາຕື່ມອີກ ໃນການກະກຽມຕົວເພື່ອໄປລົງ ຄະແນນສຽງເລືອກຕັ້ງຄັ້ງທໍາອິດ ນັບແຕ່ມີການປົດຈອມຜະເດັດການ ມວມມາ ກາດດາຟີ ລົງຈາກອໍານາດ ໃນປີກາຍນີ້ ໃນການລຸກຮືຂຶ້ນດ້ວຍອາວຸດຂອງມະຫາຊົນ ຜູ້ຕາງໜ້າອົງການສະຫະປະຊາຊາດຢູ່ລີເບຍ ໄດ້ສັນລະເສີນການຕັດສິນໃຈເລື່ອນການ ເລືອກຕັ້ງສະພາແຫ່ງຊາດ ຈາກມື້ເດີມ ຄືວັນທີ 7 ມິຖຸນາ ໄປໃສ່ວັນທີ 7 ກໍລະກົດນັ້ນ ໂດຍເວົ້າວ່າ ມັນຈະຊ່ວຍເຮັດໃຫ້ການກະ ກຽມທີ່ຈໍາເປັນຕ່າງໆນັ້ນ ສໍາເລັດເສັດສິ້ນລົງ ກ່ອນຈະມີການປ່ອນບັດ ໃນຄໍາຖະແຫລງ ທີ່ອອກໃນວັນອາທິດວານນີ້, ຜູ້ຕາງໜ້າອົງ ການສະຫະ ປະຊາຊາດ ທ່ານ ອຽນ ມາຣຕິນ ເວົ້າວ່າ ຄະນະກໍາມະການເລືອກຕັ້ງ ໄດ້ ທໍາຄວາມກ້າວໜ້າ ທີ່ໜ້າຊື່ນຊົມທ່າມກາງສະພາບການທີ່ທ່ານເອີ້ນວ່າ ມີເວລາສັ້ນທີ່ສຸດ ແລະມີການທ້າທາຍຢ່າງໃຫຍ່ຫລວງຕໍ່ການປະຕິບັດງານ ໃນຫລາຍໆດ້ານ ຫົວໜ້າຄະນະກໍາມະການເລືອກຕັ້ງຂອງລີເບຍ ທ່ານ Nouri Al-Abbar ເວົ້າວ່າ ການ ເລື່ອນເວລາໄປອີກ 18 ວັນນັ້ນແມ່ນຈໍາເປັນ ເພື່ອໃຫ້ພວກມີສິດປ່ອນບັດມີເວລາເພີ້ມຂຶ້ນ ໃນການໄປຈົດທະບຽນ ແລະໃຫ້ພວກເຈົ້າໜ້າທີ່ມີເວລາເພີ້ມຂຶ້ນໃນການກວດສອບຄຸນ ນະວຸດທິຂອງຜູ້ສະມັກເລືອກຕັ້ງ ໃນການກ່າວຕໍ່ກອງປະຊຸມນັກຂ່າວ ທີ່ນະຄອນຫລວງ Tripoli ທ່ານ ມາຣຕິນ ເວົ້າວ່າ ຄະນະກໍາມະການເລືອກຕັ້ງຈໍຂອງທ່ານ ຫາກໍໄດ້ເລີ້ມປະ ຕິບັດງານ ໃນເດືອນກຸມພາຜ່ານມາເທົ່ານັ້ນ ຊຶ່ງເຮັດໃຫ້ມີເວລາໜ້ອຍຫລາຍ ໃນການຈັດ ຕັ້ງການເລືອກຕັ້ງລະດັບຊາດຄັ້ງທໍາອິດ ໃນຮອບຫລາຍກ່ວາ 4 ທົດສະວັດ ຜ່ານມາ ຄວາມຫຍຸ້ງຍາກອີກດ້ານນຶ່ງ ທີ່ທ້າທາຍພວກຈັດການເລືອກຕັ້ງ ກໍຄື ການຂາດລະບົບ ລາຊະການທີ່ມີປະສິດທິພາບ ແລະການຮັກສາຄວາມ ປອດໄພ ບໍ່ໄດ້ດີ ຢູ່ໃນຫລາຍໆ ເຂດຂອງປະເທດ ການເລືອກຕັ້ງໃນຄັ້ງນີ້ ແມ່ນແນໃສ່ເພື່ອສ້າງສະພາແຫ່ງຊາດ ທີ່ຈະຂຽນ ລັດຖະທໍາມະ ນູນໃໝ່ຂອງລີເບຍຂຶ້ນມາ ແລະສ້າງຕັ້ງລັດຖະບານໃໝ່ ຂຶ້ນມາແທນທີ່ສະພາໄລຍະຂ້າມ ຜ່ານແຫ່ງຊາດ ຫລື National Transitional Council ທີ່ໄດ້ປົກຄອງປະເທດ ຕໍ່ຈາກ ກາດີຟີນັ້ນ